Cele doua persoane, directorul Bibliotecii Universitare din Iasi, Bogdan Maleon, si sotia sa, au fost gasite fara suflare in locuinta lor. Cei doi par sa nu fi avut probleme, spun rudele, care au fost surprinse sa afle ca cei doi au murit, informeaza Mediafax.Ei au fost gasiti morti de o ruda, care a venit sa vada de ce nu au ajuns la masa de Craciun."A venit cineva ca trebuiau sa plece ei intr-o vizita si nu au mai ajuns. Si a venit sa vada. L-a gasit pe el spanzurat. Atat stim. In rest nu stim absolut nimic. Erau atat de realizati, o familia atat de frumoasa. Nu stiu. E mare surpriza pentru noi. Nu se poate descrie in cuvinte", a spus barbatul, citat de Mediafax.Potrivit anchetatorilor, femeia de 38 de ani avea urme de violenta pe corp, ceea ce ii duce la ideea ca ea a fost ucisa, apoi sotul ei, in varsta de 41 de ani, s-a sinucis.Medicii de pe echipajul SMURD au spus ca nu s-a mai putut face nimic pentru a-i salva. Ulterior, reprezentantii SMURD au spus ca la sosirea echipajului SMURD, semnele de moarte in cazul ambilor soti erau deja instalate, fiind anuntate Politia si Parchetul."A fost primit un apel la 112 pentru doua persoane dintr-o familie gasite de o ruda inconstiente. pentru o interventie . S-a deplasat echipajul Terapie intensiva SMUD, care a gasit cei doi soti, un barbat de 42 de ani si o femeie 38 de ani, in stare de stop cardio-respirator dar cu semne de moarte deja instalata. Barbatul era spanzurat de o grinda, femeia prezenta urme de strangulare si era intinsa pe jos in aceeasi incapere. Semnele de moarte fiind deja instalate, probabil de cateva ore, resuscitarea nu era indicata. S-au anuntat Politia si Parchetul si cauzele vor fi stabilite de medicina legala", a declarat un reprezentant SMURD, citat de News.ro.Cei doi soti nu aveau copii, iar vecinii spun ca nu i-au vazut niciodata certandu-se.